Valmieras Kultūras centrs

Inga Šļubovska-Kancēviča, Ilze Ozoliņa, Gundars Āboliņš koncertprogrammā “Krodziņā atstātās vēstules”
2025-03-13 19:00 - 20:30 (Europe/Helsinki) | Kocēnu kultūras nams, Alejas iela 3, Kocēni
Koncertprogrammā “Krodziņā atstātās vēstules”, kurā piedalās trīs izcili mākslinieki: Inga Šļubovska-Kancēviča (soprāns), Ilze Ozoliņa (klavieres) un Gundars Āboliņš (baritons), klausītājs varēs līdzi just kaismīgai vēstuļu sarakstei starp Pēru Gintu un Solveigu un pabūt Amerikas kabarē atmosfērā, kurā tiek atklāti īpašu cilvēku dzīves un attiecību stāsti.
Koncertprogrammā skanēs Jāņa Ķepīša Solveigas vēstules Pēram Gintam ar Elzas Ķezberes dzeju, Jāņa Grota fragmenti no Vēstulēm Solveigai un Viljama Balkoma Kabarē dziesmas ar Arnolda Veinstīna dzeju.
Ieeja: 15 EUR. Biļetes var iegādāties “Biļešu Paradīzē” un pirms koncerta – Kocēnu Kultūras namā.

Mūzikls "Īkstīte"
2025-03-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ir pagājuši vairāk nekā 20 gadi, kopš pirmizrādi piedzīvoja tautā iemīļotais Jāņa Lūsēna un Normunda Beļska mūzikls bērniem “Īkstīte”. Februārī muzikālā pasaka krāšņā un iespaidīgā Producentu grupas 7 jauniestudējumā atgriezīsies pie mazajiem skatītājiem, lai piedzīvojumā vestu jau nākamo sapņotāju paaudzi.
Iestudējums, tāpat kā pazīstamā H.K.Andersena pasaka, ir par puķes bērnu Īkstīti, kura steidz izzināt pasauli un dodas meklēt savu “laimīgo zemi”. Abi autori Īkstītes ceļojumu nolēmuši padarīt krāsaināku un aizraujošāku, pasakas galveno varoņu attiecībām piešķirot vēl citas šķautnes un sižetiskos risinājumus, tāpēc izrādei radītas daudzas jaunas dziesmas.
Īkstītes lomai mūzikla radošā komanda atlases konkursā starp daudzām pretendentēm izvēlējās divas jaunas, talantīgas meitenes – Karlīni Annu Ērgli un Šarloti Patmalnieci. Arī Mātes lomā dublēsies divas brīnišķīgas dziedātājas – Beāte Zviedre un Jolanta Strikaite, Burve – Anmary, Bezdelīga – aktieris Klāvs Kristaps Košins, Kurmis – Atis Zviedris, Vecais krupis – Emīls Gilučs-Lācis, Jaunais krupis – Toms Kalderauskis, Vecā Pele – Elizabete Zagorska. Stāstnieka lomā Voldemārs Rode. Vardes, naktstauriņi, vaboles, peles – Sarma Liede, Austra Elza Kozuliņa, Artūrs Biķernieks, Lote Voiska, Zane Lazdiņa, Elizabete Liepa, Karīna Laugale, Gustavs Zavadskis.
Pasakaini krāšņo Īkstītes brīnumpasauli uzburs režisore Rēzija Kalniņa, kostīmu māksliniece Liene Rolšteina, horeogrāfe Liza Manija, videomāksliniece-scenogrāfe Ineta Sipunova, režisores asistents Voldemārs Rode, videomākslinieces asistents Marks Frīdbergs, gaismu mākslinieks Ivars Vācers, mūzikas aranžiju autors Jānis Lūsēns jun., vokālā pedagoģe Ilze Dzenīte, producents Aigars Dinsbergs.
Komponists un libreta autors Jānis Lūsēns par izrādi saka: “Īkstītes stāsts ir brīnumu pilns, tajā savienota cilvēku un dabas pasaule, bet pāri visam – mātes mīlestība, kas katram bērnam ir patvērums, miers un drošība”.
Savukārt dzejnieks Normunds Belskis uzsver: “Īkstīte nav nekas nejaušs manā dzīvē. Kad Hanss Kristians Andersens man to izlasīja, sapratu, ka mūsu ceļi nekad nešķirsies un mazā meitenīte visu mūžu dzīvos manī, raugoties uzticīgām un mīlošām bērna acīm, pavērtām pret manu sirdi un pasauli. Tās raugās arī tagad, dodot līdzsvaru un uzticēšanos. Es ļoti vēlos, lai mazā Īkstīte acis atver arī ikviena bērna vecākam, jo mazie ķipari jau tāpat pasauli vēro visu redzošām eņģeļu actiņām. Viņi tikai nezina, ka tie eņģelīši var izaugt par viņu pašu sargeņģeļiem, pavadīt un sargāt visa dzīves ceļa garumā. Izrāde būs par mūsu pašu bērnību – gan skaisto, gan sāpīgo, kas tur bijis. Uzplaukušais dzīvības zieds nesīs daļiņu no mūsu katra sirds, bērnības sapņiem un ilgām par debesīm, par ziedošām pļavām, kur, kūleņojot no kalna, katrs Puķes bērns spurdz kā bezdelīga saulainā dienā! Ļausim tiem lidot, brīviem un nepieradinātiem! Šodien mēs radām jaunu pasauli. Labāku un mīļuma pilnāku! Tāpēc jau dzīvojam, lai to mainītu!”
ĪKSTĪTES izrāžu saraksts:
20.februāris Rīga, VEF Kultūras pils
22. februāris Jelgavas kultūras nams
1.marts Vidzemes koncertzāle CĒSIS
2.marts Ogres kultūras centrs
9.marts Liepāja, LIELAIS DZINTARS
10.marts Rīga, VEF Kultūras pils
11.marts Rīga, VEF Kultūras pils
14.marts Valmieras Kultūras centrs
16.marts Slampes kultūras pils
21.marts Rēzekne, Latgales vēstniecība GORS
22.marts SIGULDAS DEVONS
13.aprīlis Līvānu kultūras centrs
26.aprīlis Limbažu kultūras nams
27.aprīlis Alūksnes kultūras centrs
Karlīne Anna Ērgle Īkstītes lomā – 22.02 Jelgava, 02.03 Ogre, 10.03 Rīga, 14.03 Valmiera, 21.03 Rēzekne, 22.02 Sigulda, 26.04 Limbaži
Šarlote Patmalniece Īkstītes lomā – 01.03 Cēsis, 09.03 Liepāja, 11.03 Rīga, 16.03 Slampe, 13.04 Līvāni, 27.04 Alūksne

Jauktā kora "Valmiera" koncerts "MISS ET CANTUS"
2025-03-15 16:00 - 17:00 | Valmieras Sv. Sīmaņa baznīca
15.martā plkst.16.00 Valmieras Sv. Sīmaņa baznīcā uz koncertu “MISSA ET CANTUS” aicina jauktais koris “Valmiera” (mākslinieciskais vadītājs Mārtiņš Klišāns, diriģente Līga Ādamsone).

Koncertprogrammā skanēs M.Palmeri “Misatango” un latviešu mūsdienu autoru dziesmas.

Ieeja bez maksas. Aicinām!

Pannas Teātra izrāde – brieduma komēdija “Sieviete kā konfekte”
2025-03-16 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Pannas Teātra izrāde – brieduma komēdija “Sieviete kā konfekte” ar lielisko aktrisi Zani Daudziņu turpina ceļu pie skatītājiem visā Latvijā!
Izrāde ir likumsakarīgs turpinājums komēdijai “Tāda es esmu”, kas dzīvo uz Latvijas skatuvēm jau 10 gadus un apstiprina to, ko par sevi ir jāsaka katrai Latvijas sievietei: tāda es esmu – sieviete kā konfekte!
Ko darīt, ja cienījamā vecumā esat nonākusi ne visai cienīgā situācijā? Ko darīt, ja gribas šokolādi, bet viss, ko dzīve piedāvā, ir izlauzt zobus pret ledenēm?
Pannas Teātra izrāde “Sieviete kā konfekte” ir stāsts par sievieti, kura prot izgludināt saburzīto konfekšu papīrīti un padarīt sevi par gardumu, kuram nekad nebeidzas derīguma termiņš.
Tas bija ne tik sen, kad mūsu padomju sievietes, lai kur vadītu savas darba gaitas – skolās, slimnīcās vai aiz veikalu letēm –, savos 55 gados bija pelnījušas apsiet lakatiņus un apsēsties ar Daiļradē ražotajām segām pārklātajos klubkrēslos, lai adītu zeķes un dotu viedus padomus jaunajiem, kuriem vēl tik daudz dzīvē jāpaveic.
Šodien sievietei 58 gadu vecumā saņemts maģistra diploms biznesa vadībā. Bērni viņai sagādājuši jauno MacBook Pro, lai viņai ērtāk veikt nepieciešamos darbus kafejnīcas vadībā. Nav laika apstāties, saka mūsdienu sieviete un iekāpj savā BMW markas automašīnā, aiztraucot pilsētas rosīgajās ielās, lai palielinātu apgrozījumu un sasniegtu uzstādītos augstos mērķus.
Tikai 50 gadi šķir šos notikumus. Tas ir daudz vai maz? Esam šķērsojuši gadsimtu robežas, nosvinējuši valsts simtgadi, un daudzas sievietes, kārtējo dzīves desmitgadi nosvinot, atskatās uz noieto ceļu un jautā: kas tālāk?
Kas tālāk, ja tev ir 30, 40, 50 un vairāk? Vai ir kas tālāk?
Ir!
Sieviete joprojām ir labākais, kas Latvijā ir! To izrādē atgādinās aktrise Zane Daudziņa, režisors Juris Rijnieks, dramaturģe Aiva Birbele, scenogrāfs Ivars Noviks, kostīmu māksliniece Una Bērziņa un izrāžu apvienības „Panna” komanda.
Izrāde divās daļās ar starpbrīdi. Izrādes garums – 2h.
Informācija:
www.pannasteatris.lv ;
www.facebook.com/PANNASTEATRIS
Kontakti saziņai:
Karīna Gribuste (projektu vadītāja) tel. 26864754, e-pasts: bogorada.karina@gmail.com

Nacionālo bruņoto spēku Štāba orķestra pavasara sezonas koncerts “LATin”
2025-03-19 19:00 - 20:15 | Valmieras Kultūras centra lielā zāle, Rīgas iela 10, Valmiera, Latvija
19. martā plkst. 19.00 savas jaunās programmas “LATin” koncertsērijas ietvaros Valmieras Kultūras centrā uzstāsies Nacionālo bruņoto spēku Štāba orķestris.
Tuvojoties pavasarim, šoreiz orķestris klausītājiem piedāvā izbaudīt gadalaika pamošanās atmosfēru ne tikai ar bagātīgu skaņu spektru, bet arī ar dažādu deju mūzikai raksturīgu ritmu klātbūtni. Koncerta iesākumā kā centrālo skaņdarbu klausīsimies Mortona Gulda “Latīņamerikas simfoniettu”, kurā pārsvarā dzirdēsim Argentīnas un Kubas ritmiski muzikālās nokrāsas, savukārt koncerta turpinājums pamazām uzplauks Latvijas karoga krāsās ar tādu komponistu kā Raimonda Paula, Gunāra Rozenberga un Arņa Medņa kompozīcijām. Līdzās orķestra diriģentiem majoram Andim Karelim un kapteinim Aleksandram Kreišmanim uz skatuves pievienosies ne tikai solisti, publikai nu jau labi zināmie – saksofonists seržants Vasilijs Šušerts un vokālists seržants Gatis Supe, bet arī šī gada jubilārs – orķestra klarnešu kvartets “Quattro Differente”.
Turpinot Nacionālo bruņoto spēku Štāba orķestra tradīcijas, ieeja koncertā ir bez maksas, saņemot ieejas karti Valmieras Kultūras centra kasē.

Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?”
2025-03-22 16:00 - 20:00 | Kocēnu kultūras nams, Alejas iela 3, Kocēni
22.03. plkst.16.00 Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?” Kocēnu Kultūras namā. Pasākums notiks pie galdiņiem, aicinām līdzi ņemt groziņu.
Ieeja: 5 EUR

VPDK “Pūrs” koncerts “…un ir labi pavasarī”
2025-03-22 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
22.martā plkst.18.00 Valmieras Kultūras centrā notiks VPDK “Pūrs” koncerts “…un ir labi pavasarī”.
Piedalīsies:
TDA “Teiksma” (Rīga), ⁠JDK “Sadancis” (Valmiera), ⁠JDK “Pērkonītis” (Valmiera). ⁠VPDK “Dūka” (Sigulda), ⁠VPDK “Greizie rati” (Berģi), ⁠VPDK “DeTeiksma” (Rīga), ⁠VPDK “Ieviņa” (Smiltene), ⁠VPDK “Jumis” (Priekuļi), ⁠VPDK “Pūrs” (Valmiera).
Ieeja: 6-8 EUR. Ar Valmieras kultūras karti 1 EUR atlaide.

Valmieras novada skolēnu deju kolektīvu skate
2025-03-25 12:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
25.martā plkst.12.00 Valmieras Kultūras centrā notiks Valmieras novada skolēnu deju kolektīvu skate.
Ieeja bez maksas.

Komunistiskā genocīda upuru piemiņas brīdis
2025-03-25 16:00 - 16:30 | Valmieras dzelzceļa stacija, Valmiera
25.03. plkst.16.00 Komunistiskā genocīda upuru piemiņas brīdis Valmieras dzelzceļa stacijā

Laikmetīgā teātra “Volatus” izrāde “Bumerangs”
2025-03-27 18:30 - 20:00 | Valmieras Kultūras centra lielā zāle, Rīgas iela 10, Valmiera, Latvija
27.martā plkst.18.30 Valmieras Kultūras centrā notiks Laikmetīgā teātra “Volatus” izrāde “Bumerangs”.
Ieeja: 7 EUR

Pikantu pavērsienu komēdija "Pidžama sešiem"
2025-03-28 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Šīs būs vakariņas tipiskā franču ģimenē. Nejauši kopā sanākuši slepenie mīlnieki cenšas slēpt savas attiecības, tā samudžinot situāciju līdz neatšķetināmam virpulim, kur paši vairs nesaprot, kādu lomu viņi šajā vakarā spēlē. Negaidīti un smieklīgi notikumi, asprātīgi dialogi, pārpratumi, pārpratumi un vēlreiz pārpratumi.
Autors – Marks Kamoleti
Režisors – Herberts Laukšteins
Scenogrāfe – Aurika Feldmane
Kostīmi – Kristīne Bernarde
Horeogrāfe – Inga Krasovska
Lomās: Inese Kučinska vai Ilze Pukinska, Lelde Dreimane vai Anna Nele Āboliņa, Anete Rimkus vai Inga Krasovska, Egils Melbārdis vai Toms Liepājnieks, Jurijs Djakonovs vai Kristians Kareļins, Januss Johansons.

Pavasara tirdziņš Vecpuišu parkā
2025-03-29 10:00 - 15:00 | Vecpuišu parks
29.martā no plkst. 10.00 līdz plkst. 15.00 aicinām ikvienu uz Vecpuišu parku, kur pulcēsies vairāk nekā 180 Valmieras un citu novadu mājražotāji un amatnieki. Viņi cels galdā savus gardos, skaistos un praktiskos darinājumus.
Pavasara tirdziņā būs pieejamas dārzkopības preces un stādi, kā arī gardumi vēdera priekam – kūpinājumi, mājās cepta maize, konditorejas izstrādājumi, sukādes, garšvielas, Latvijā grauzdēta kafija, kā arī tēja un vīni. Varēs iegādāties arī rokām darinātus dāvanu komplektus, dabīgo kosmētiku, rotas, interjera dizaina priekšmetus no koka un keramikas, rotaļlietas mazajiem un ne tikai… To visu un daudz ko citu atradīsi Pavasara tirdziņā Valmierā. Uz tikšanos!

"Emīla nedarbi"
2025-03-30 12:00 - 13:30 | Valmieras Kultūras centra lielā zāle, Rīgas iela 10, Valmiera, Latvija
Astridas Lindgrēnes Emīlu no Lennebergas Zviedrijā pazīst daudzas lasītāju un skatītāju paaudzes, kas jau vairāk nekā 60 gadu garumā varēja baudīt autores brīnišķīgās grāmatas, kā arī Kalles Gunnarsona (Kålle Gunnarsson) veidoto aizraujošo un piedzīvojumiem bagāto muzikālo izrādi “Lennebergas Emīls” ar Georga Rīdela (George Riedel) komponētajām dziesmām, kuru tekstu autore bija pati Astrida Lindgrēne. Arī Latvijas lasītājiem un skatītājiem ir labi zināmi neticami aizraujošie Emīla nedarbi, pateicoties daudzām latviski izdotajām grāmatām un protams, leģendārajai kinorežisora Vara Braslas filmai.
Latvijas Jaunatnes teātris pirmo reizi Latvijas skatītājiem piedāvā iespēju noskatīties leģendāro zviedru muzikālo izrādi visai ģimenei “Emīla nedarbi” latviešu valodā! Izrādes režisore – Laila Kirmuška, horeogrāfe – Sanita Misika, libreta autors Kalle Gunnarsons (Kålle Gunnarsson), komponists Georgs Rīdels, dziesmu tekstu autore Astrida Lindgrēne, producents – Juris Millers.
Lomās – Jānis Skanis, Edgars Lipors, Aija Dzērve, Jānis Kirmuška, Laila Kirmuška, Dace Makovska, Zane Vaļicka, Sandija Misika, Māris Skrodis, u.c.
Izrāde divos cēlienos, tās aptuvenais ilgums – 2 stundas. Biļetes jāiegādājas katram apmeklētājam, neatkarīgi no vecuma. Izrāde domāta skatītājiem no 5 gadu vecuma.
Iestudējums top balstoties uz “Nordiska ApS” (Kopenhāgenā) izsniegto licenci.
Presented by arrangement with Nordiska ApS, Copenhagen – www.nordiska.dk
Astrid Lindgrens EMIL I LÖNNEBERGA i scenebearbejdelse af Kålle Gunnarsson​
Musik: Georg Riedel, Sangtekster: Astrid Lindgren.
PASĀKUMS IR IEKĻAUTS PROGRAMMĀ “LATVIJAS SKOLAS SOMA”. Skolēniem tā apmeklēšanai iespējams izmantot valsts līdzfinansējumu.

Komēdijšovs “Mēs Jūs Mīlam: Beigas”
2025-04-04 19:00 - 20:20 | Kocēnu kultūras nams, Alejas iela 3, Kocēni
Mūziķis un komiķis Ralfs Eilands, kā arī radio, TV šovu vadītājs, improvizators un komiķis Kaspars Breidaks, kuri kopā pazīstami kā apvienība “Mēs Jūs Mīlam”, aicina uz savu jaunāko izrādi “Mēs Jūs Mīlam: Beigas”.
Apvienība “Mē Jūs Mīlam” uzsāk savu 4.sezonu. Jaunais komēdijšovs skatītājiem tiek piedāvāts stand-up, stāstu, skeču, dziesmu, kā arī improvizētu etīžu veidā, tiks izspēlētas dažādas beigas – dzīves, dziesmu, darba, randiņu, emocionālu līkloču un vēl dažādu dzīves situāciju beigas.
“Man personīgi vienmēr bijis svarīgi apzināties, ka katras beigas ir arī kaut kā jauna sākums,” saka nu jau Liepājas kā Eiropas Galvaspilsētas 2027 vēstnieks Ralfs Eilands. “Pat tad, kad mēs nonākam pie pašu neizbēgamajām beigām, pasaule tik iet uz priekšu. To apzinoties, mēs spējam lietām nepiešķirt pārāk lielu nopietnību, kā arī mums ar Kasparu ir vieglāk izrādē atrast humoru pat tādās beigās, kas sākumā varētu šķist mazliet skumjas. Piemēram, pirmās mīlestības attiecību beigās.”
“Piekrītu. Beigas… Mums arī mazliet žēl,” piebilst Kaspars Breidaks. Komēdijšovs “Mēs Jūs Mīlam: Beigas” notiks gandrīz visā Latvijā. Zīmīgi, ka viena no sezonas nākamā gada 8. marta jeb Sieviešdienas izrādēm notiks Iļģuciema sieviešu cietumā, kas gan šoreiz būs slēgtais pasākums…Tuvākie komēdijšovi notiks: Siguldā, Jēkabpilī, Kocēnos, Madonā, Liepājā, bet Valentīndienā jokosim Rīgā, Palladium
koncerzālē.
Bet Sieviešu dienā esam ieplānojuši divas izrādes – pa dienu būsim Sieviešu cietumā Iļģuciemā, bet vakarā Mūzikas namā Daile. Biļetes var iegādāties bezrindas.lv.
Kas būtu jāzin, ka jokojam, apmēram, 1h 20 min., bez apstājas un droša ieeja mūsu šovā pilnīgi visiem, kas sasnieguši 16 gadu vecumu.

Danču vakars ar Tautas mūzikas kopu "kamRadi" un folkloras kopu "Rudzupuķe"
2025-04-04 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Valmieras Tautas mūzikas kopa tikusi pie nosaukuma “KamRadi”. Tādi mēs esam – radoši un radīt griboši, kā dvēseles radinieki, muzicējot savam un citu priekam.
4.aprīlī uz Valmieru ciemos esam uzaicinājuši draugus no Smiltenes folkloras kopas “Rudzupuķe”, lai kopīgi izdancinātu valmieriešus un pilsētas viesus. Folkloras kopa “Rudzupuķe” darbojas nu jau 14 gadus un danču vakarā dalīsies ar savu pieredzi rotaļdeju vadīšanā.
Vakara apmeklētājiem būs iespēja gan izdancoties jau apgūtus dančus, iemācīties kādus jaunus soļus un dančus ar spēles elementiem, gan arī iziet rotaļdejas. No sirds aicinām visus dejot gribētājus, arī tos, kam nav pieredzes tradicionālo danču dejošanā. Noteikti noderēs ērti deju apavi un ūdens pudelīte, lai atsvaidzinātos pēc kāda lustīgāka danča. Droši vari nākt gan viens, gan kopā ar draugiem, radiem, kaimiņiem.
Mūsu apvienotajam “Danču orķestrim” aicinām pievienoties arī citus muzikantus, lai varētu gan saspēlēt kopā, gan mācīties cits no cita, gan pamīšus, kamēr vieni spēlē, citi var dancot.
Tādējādi mēģināsim radīt to atmosfēru, kāda bijusi tālās senču tradīcijās, kad muzikants pasit padusē vijoli, kokli vai citu bieži vien paša radītu mūzikas instrumentu, iemet tarbiņā tupelītes un dodas lustēties.
Gaidīsim ar prieku Valmieras Kultūras centrā uz Danču vakaru 4.aprīlī no plkst.19.00 līdz plkst. 21.00!

Latvijas Leļļu teātra izrāde "Joka pēc alfabēts"
2025-04-10 11:00 - 12:00 | Valmieras Kultūras centra lielā zāle, Rīgas iela 10, Valmiera, Latvija
Vai alfabēta mācīšanās var būt interesanta un aizraujoša? 2010. gada decembrī iznākusī mākslinieces Indras Sproģes grāmatiņa „Joka pēc alfabēts” pierādīja, ka var gan – izrādās, ar burtiem iespējams ļoti labi spēlēties. Un šī spēle ļoti patīk ne vien bērniem, bet arī leļļu teātra aktieriem, kuri kopā ar režisori Viju Blūzmu nolēma joka pēc uztaisīt izrādi.
Izrādē atdzīvojas grāmatas asprātīgie tēli – apaļais ābols, kurš bumbierim cep čības, ērglis, kurš eglē fotografē gliemežu ģimeni un daudzi citi, kas vizuālā, asociatīvā un rotaļīgā veidā palīdz bērniem ātri apgūt un atcerēties sarežģīto alfabētu.
“Joka pēc alfabēts” tituldziesmas autors Renārs Kaupers izrādes muzikālā materiāla papildināšanu uzticējis komponistam Valtam Pūcem – jau ilggadējam Leļļu teātra draugam.
Radošā komanda aicina pievienoties alfabēta apgūšanas spēlei bērnus no 3 gadu vecuma un pārliecināties, ka mācīšanās var būt jautra un radoša.
Radošā komanda:
Režisore: Vija Blūzma
Māksliniece: Anita Znutiņa-Šēve
Komponists: Renārs Kaupers, Valts Pūce
Lomās:
Santa Didžus
Dace Vītola
Anrijs Sirmais
Ieeja: 8 EUR. Grupām no 10 un vairāk personām – 6 EUR. Bērnu grupu pavadošajiem pedagogiem ieeja bez maksas.

Laikmetīgā teātra “Volatus” izrāde “Bumerangs”
2025-04-10 19:00 - 20:30 | Kocēnu kultūras nams, Alejas iela 3, Kocēni
10.aprīlī plkst.19.00 Laikmetīgā teātra “Volatus” izrāde “Bumerangs” Kocēnu Kultūras namā
Ieeja: 7 EUR

Antra Stafecka koncertā "MANAS ZEMES SIRDS"
2025-04-11 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Mūziķi Antra Stafecka un Ingars Viļums abu gaidāmā albuma “MANAS ZEMES SIRDS” ietvaros turpina klausītājus priecēt ar aizvien jaunām dziesmām. Albums tiks izdots martā un būs emocionāli piesātināts, veltīts Latvijas dabai, cilvēkiem un mūsu dzīves ceļiem. Līdz ar albuma izdošanu plānota arī koncerttūre, kas ļaus klausītājiem klātienē izbaudīt gan jaunos skaņdarbus, gan iemīļotas dziesmas no mākslinieku iepriekšējo gadu projektiem.

​Albumā tiks iekļautas arī klausītājiem zināmas un jau novērtētas dziesmas – “Dzīparos”, “Dziļumā”, “Es meitiņa kā smildziņa” un “Baltu dzīvi nodzīvot”.
“Domāt, runāt un nu jau arī rakstīt par dzīves pamatvērtībām ir kļuvis par manu ikdienu. Es ticu, ka visslēptākajos prāta nostūros katram ir bijis mirklis, kas licis aizdomāties par dzīvi, tās ritējumu, nozīmi un jēgu tajā. Un tad ar sirds gudrības un intuīcijas palīdzību cilvēks ir sācis iet pats savu patiesības ceļu. Nav vajadzīgs ilgs laiks un maldīšanās, lai saprastu, kas ir īstas un patiesas šīs dzīves ceļa vērtības. Mūsu senči tās jau sen ir aprakstījuši un nodevuši mums no paaudzes paaudzē. Atliek vien atrast īsto brīdi īslaicīgi “modernajā’’ pasaulē, lai ieklausītos nemainīgajā dzīves īstenībā,” stāsta Ingars Viļums.
Antra Stafecka par veiksmīgo sadarbību saka: “Tautasdziesma mūs abus ir apvienojusi. It kā viss vienā četrrindē ir pateikts tik skaidri un vienkārši. Bet, ja ieklausās, tad var iepeldēt visuma emocijās. Cik kodu slēpjas tajā, nevaram pat aptvert, vien sajust un saprast. Daudz iedvesmas esam smēlušies gan mūsu senču, gan dižu rakstnieku radītās tautasdziesmās, lai veidotu savas četrrindes, savus stāstus”.
Atzīmējot albuma izdošanu, Antra Stafecka un Ingars Viļums aicina uz emocionāli piesātinātiem koncertiem daudzviet Latvijā, kuros varēs dzirdēt gan jaunos skaņdarbus, gan iemīļotas dziesmas no abu mākslinieku iepriekšējo gadu projektiem. Pirmais “MANAS ZEMES SIRDS” koncerts plānots 25.martā Rīgā, VEF Kultūras pilī un tajā piedalīses arī Antras Stafeckas muzikālie draugi – grupa “Jumprava”, Uldis Marhilēvičs, Ivo Grīsniņš-Grīslis, Atis Ieviņš, Andris Ērglis, Mārtiņš Kanters, Jānis Čubars un daudzi citi mūziķi, arī Ogres Valsts Ģimnāzijas jauniešu deju kolektīvs “Dzīpari” un Ogres novada kultūras centra jauktais koris “Grīva”.
Pēc tam koncerti notiks 28.martā Vidzemes koncertzālē “Cēsis”, 30.martā Jelgavas kultūras namā, 4.aprīlī Ogres kultūras centrā, 5.aprīlī Liepājas OC Rožu zālē, 11.aprīlī Valmieras kultūras centrā. Koncerttūre tiek veidota sadarbībā ar “Producentu grupu 7” un tajā Antra Stafecka kopā ar Ingaru Viļumu vedīs publiku cauri savām muzikālajām sajūtām un stāstiem, kas dziļi sakņojas latviskajā kultūrā un identitātē.

"Satiec savu meistaru 2025" Valmierā
2025-04-12 11:00 - 16:00 | Garā iela 10
12.aprīlī plkst.11.00-16.00 “Satiec savu meistaru 2025” ietvaros Tautas Lietišķās mākslas studija “Valmiera” aicina paviesoties jaunajās studijas telpās (Garā iela 10, 2.stāvā).
Ikviens varēs vērot, kā norit audēju ikdienas darbs – kā tiek iekārtotas stelles, sagatavoti aužamie materiāli, pats aušanas process. Apmeklētājiem būs iespēja aplūkot gatavo darbu izstādi, kā arī pašiem pamēģināt aust.

MESA koncerts "Atbalss"
2025-04-12 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Ar akustiskiem koncertiem martā un aprīlī Cēsīs, Rēzeknē, Valmierā, Liepājā, un decembrī ar grandiozu koncerttūres noslēguma lielkoncertu Arēnā Rīga, MESA dosies savā pirmajā, kopš 2018.gada, Latvijas koncerttūrē ar nosaukumu “Atbalss”. Tās nosaukums izvēlēts kā simbols divējādai tūres koncertu dabai – apvienojot vienā tūrē gan sirsnīgus, akustiskus koncertus koncertzālēs, gan lielu, skatītāju piepildītu, lielkoncertu “ar vadiem” – Arēnā Rīga.
“Arī savstarpējā mijiedarbība ar koncertu klausītāju – kā mūsu izdziedātās rindas, tā publikas atkārtotās, bija vēl viens moments, ar ko asociējās šis tūres nosaukums,” teic Gatis Irbe. “Atbalss ir ļoti spēcīgs vārds, jo viss, ko mēs daram, kaut kādā veidā agri vai vēlu atbalsojas mūsu dzīvēs.“
MESA koncerttūre “ATBALSS”:
Akustiskie koncerti:
8. marts – Cēsis, Vidzemes koncertzāle Cēsis
29. marts – Rēzekne, Latgales vēstniecība GORS
12. aprīlis – Valmiera, Valmieras kultūras centrs
26. aprīlis – Liepāja, koncertzāle “Lielais Dzintars”
Tūres noslēguma lielkoncerts:
2025. gada 6. decembris – Rīga, “Arēna Rīga”
Projekts iepriekš ir pilnībā izpārdevis divus arēnas koncertus un 2023.gadā Mežaparka Lielajā estrādē aizvadīja koncertu, kas ir viens no Latvijas vesturē apmeklētākajiem vietējo solomākslinieku koncertiem. Mesa iepriekš izdevusi 3 studijas albumus, kuri ir saņēmuši Zelta statusu, un ierindojas visvairāk straumētāko mūzikas projektu vidū Latvijā.
Biļetes uz MESA koncerttūri “Atbalss” no šī brīža ir tirdzniecībā un tās ir pieejamas visās “Biļešu Paradīze” tirdzniecības vietās un internetā.

Donoru diena Valmierā
2025-04-14 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
Valsts asinsdonoru centra izbraukums – Donoru diena – 14.aprīlī plkst.10.00-13.00 Valmieras Kultūras centrā.

Erudīcijas spēle “Zini! Mini! Uzzini!”
2025-04-15 18:30 - 21:15 | Valmieras Kultūras centra lielā zāle, Rīgas iela 10, Valmiera, Latvija
15.aprīlī plkst.18.30 Erudīcijas spēle “Zini! Mini! Uzzini!” Valmieras Kultūras centrā.
Ieeja: 25 EUR/komanda, biļetes www.ziniminiuzzini.lv

“Kocēnu pavasaris 2025”
2025-04-20 10:00 - 15:00 | Kokmuižas pils kompleksā
Pirmajās Lieldienās, 20. aprīlī, Kocēnos, pie Kokmuižas pils norisināsies tradīcijām bagātais pasākums “Kocēnu pavasaris 2025”. Plkst. 10.00–15.00 notiks Latvijas mājražotāju, amatnieku un zemnieku darinājumu tirdziņš, plkst. 11.00 būs svētku koncerts kopā ar Lieldienu Zaķi Žani un viņa draudzeni Pavasara Puķi. Koncertā dziesmās, dančos un rotaļās klātesošos lustinās Kocēnu Kultūras nama vidējās paaudzes deju kolektīvs “Savieši”, Kocēnu pamatskolas tautas deju kolektīvs “Saulītes”, Valmieras Kultūras centra senioru deju kolektīvs “Gauja FIX”, Kocēnu Kultūras nama senioru vokālais ansamblis “Dziesmotā senatne” un draugu kolektīvi. Vienlaikus būs arī Lieldienu radošās darbnīcas bērniem.
Tirgotāju pieteikšanās dalībai tirdziņā līdz 30. martam, aizpildot elektronisko pieteikuma anketu. Plašāk šeit.
Jau tradicionāli noslēgumā norisināsies “Kocēnu pavasara” loterija ar balvu fondu – mājražotāju un amatnieku sarūpētiem labumiem.

Tautas deju ansambļa “Gauja” studijas grupu koncerts “Dejā mostas pavasaris”
2025-04-21 11:00 - 12:00 | Valmieras Kultūras centra lielā zāle, Rīgas iela 10, Valmiera, Latvija
21.aprīlī plkst. 11.00 Tautas deju ansambļa “Gauja” studijas grupu koncerts “Dejā mostas pavasaris”. TDA “Gauja” 80 gadu jubilejas ieskaņas koncerts.
Ieeja bez maksas

Lieldienu svinēšana "Zaķim pa pēdām"
2025-04-21 11:30 - 15:00 | Valmiera
Otrajās Lieldienās, 21. aprīlī, gaidīsim ikvienu – mazu un lielu – uz Lieldienu svinēšanu Valmierā! Šogad svētkos tiks piedāvāta aizraujoša un plaša aktivitāšu programma vairākās vietās pilsētā. Plkst. 11.00 Valmieras Kultūras centrā notiks TDA “Gauja” 80 gadu jubilejas ieskaņas koncerts “Dejā mostas pavasaris”, kurā piedalīsies TDA “Gauja” studijas grupu dejotāji. No plkst. 11.30 līdz 15.00 laukumā pie Valmieras Kultūras centra aicinām piedalīties kustīgās, jautrās un sportiskās aktivitātēs “Zaķim pa pēdām”:

Valmieras centrā norisināsies olu ripināšana pa īpaši šim mērķim izveidotu olu ripināšanas reni un jautras olu kaujas, kurās iesaistīties aicinām ģimenes un ikvienu interesentu. Lūgums līdzi ņemt krāsotas olas;
Zaķu labirintā varēs pārbaudīt savu veiklību un orientēšanās iemaņas;
Mazajiem apmeklētājiem būs iespēja piedzīvot brīnumainas pārvērtības, ļaujoties sejas apgleznošanas procesam – zaķu ūsu zīmēšanai;
Gaidāmi arī dažādi muzikāli pārsteigumi;
Kustīgas un lustīgas svētku aktivitātes sporta cienītājiem būs sarūpējusi Valmieras Sporta skola;
Gardas uzkodas un atspirdzinošus dzērienus piedāvās “Jautrais ledus”, “Burbuļvafeles” un “Zaļais zars”;
Laukumā pie Hanzas sienas par atsevišķu samaksu bērni varēs doties izjādē ponija vai zirga mugurā.

Kurš būs pats veiklākais un izveicīgākais Lieldienu svinētājs? To noskaidrosim Valmieras novada Sporta pārvaldes organizētajā “Zaķu skrējienā”, kas no plkst. 13.00 norisināsies Ziloņu ielā. Plkst. 13.00 laukumā pie Dzirnavu ezeriņa visi mazie sportisti aicināti kopā iesildīties aptuveni 200 m garam skrējieniem. Skrējiena dalībnieki tiks dalīti dažādās vecuma grupās: mazākie līdz 5 gadu vecumam; 6–7 gadu veci; 8–9 gadu veci; noslēgumā startēs 10 gadus un vecāki bērni.
No plkst. 11.30 līdz 15.00 sporta un aktīvās atpūtas parkā “Mežs” klātesošajiem būs iespēja piedalīties dažādās aktīvās atpūtas norisēs “Zaķis uz riteņiem”.

No plkst. 12.00 līdz 13.00 norisināsies aizraujoša aktivitāte pašiem mazākajiem sportisko izaicinājumu cienītājiem – līdzsvara velosipēdu brauciens “Mazā zaķa velo trase”. Līdzsvaru un veiklību mazie apmeklētāji varēs pārbaudīt līdzsvara velosipēdu veiklības trasītē;
Valmieras Sporta skola piedāvās iespēju izmēģināt BMX velosipēdu BMX velosipēdu testos;
Valmieras Jaunatnes centrs “Vinda” klātesošos aicinās pārbaudīt savas prasmes un iemaņas Valmierā tik ļoti iecienītajā galda hokejā;
Tāpat “Mežā” norisināsies dažādas citas sportiskas aktivitātes, kurās varēs piedalīties ikviens svētku apmeklētājs.

Lieldienu svinēšana “Zaķim pa pēdām” ir bez maksas – nāc pats un aicini līdzi savu ģimeni un draugus! Svinēsim svētkus un baudīsim pavasari kopā!

Latvijas komēdijas balva “Grābeklis”
2025-04-24 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Latvijas komēdijas balva “Grābeklis” šogad vairs nebūs tikai viena grandioza balvu pasniegšanas ceremonija Rīgā. Piektdien, 7. martā, Jelgavas kultūras namā, pirmizrādi piedzīvos Latvijas “Grābeklis”, kas apceļos 9 Latvijas pilsētas – Jelgavu, Talsus, Liepāju, Lielvārdi, Dobeli, Jēkabpili, Kuldīgu, Valmieru un Rīgu. “Grābeklis” notiks ceturto reizi un arī šogad tiks piešķirtas balvas par gada labāko joku un gada komiķi. Labākais joks tiks apbalvots katrā pilsētā.
Visos Grābekļos uzstāsies 10 komiķi no abām lielākajām Latvijas komiķu apvienībām – Comedy Latvia un Riga Stand – Up. Skatītājiem šis notikums ir unikāla iespēja uz vienas skatuves redzēt Latvijas stand-up komēdijas labākos un novērtēt viņu jokus balsojot, lai noskaidrotu attiecīgās pilsētas labāko joku. Finālā Rīgā, saskaitot balsis kopā, tiks apbalvots visas Latvijas gada joks. Tāpat, sākot ar 7. martu, kad Latvijas “Grābeklis” piedzīvos pirmizrādi, internetā būs iespējams balsot par gada komiķi no Comedy Latvia apvienības.
Par labākā joka titulu šogad cīnīsies visi Comedy Latvia pamatsastāva komiķi – Rūdolfs Kugrēns, Kalvis Troska, Jānis Kreičmanis, Aleksandrs Guzenko, Kaspars Žilins, Kārlis Strautiņš un Edgars Staškevičs. Viņiem pievienosies izcilie Riga Stand – Up komiķi Antons
Gerasimovs, Aleksandrs Margoļins, Deniss Ivanovs, Valters Graviņš un Džošua Perkins (Joshua Perkins, UK).
Šogad netiks pasniegtas balvas par gada notikumu komēdijā un par mūža ieguldījumu Latvijas komēdijā. “Iemesls ir vienkāršs – katrā pilsētā vēlamies sniegt skatītājiem labāko, ko Latvijas stand – up komēdija var piedāvāt un pēc iespējas līdzīgāku šovu, lai skatītāji Jelgavā
būtu redzējuši to pašu, ko skatītāji Jēkabpilī vai Rīgā. Balvas par notikumiem un mūža ieguldījumu nākotnē vēl pasniegsim, par to šaubu nav, bet šogad, sniegsim Latvijas iedzīvotājiem ko nebijušu – labāko stand-up visā Latvijā”, komentē Comedy Latvia vadītājs un “Grābekļa” idejas autors Edgars Žukovskis.
Biļetes uz visiem Grābekļiem nopērkamas bezrindas.lv.

Mūsdienu deju grupas “Baltā” 10 gadu jubilejas koncerts “Mūsu laiks dejai”
2025-04-26 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
26.aprīlī plkst. 18.00 mūsdienu deju grupas “Baltā” 10 gadu jubilejas koncerts “Mūsu laiks dejai”.
Ieeja: 6-8 EUR, biļetes “Biļešu Paradīzē”.

Pūtēju orķestra "Signāls" 60 gadu jubilejas koncerts "Melodiju kruīzs"
2025-05-01 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
Pūtēju orķestris “Signāls” (diriģents Gvido Brenčevs, koncertmeistars Normunds Dzelme) ielūdz uz 60 gadu jubilejas koncertu “Melodiju kruīzs” 1.maijā plkst.17.00 Valmieras Kultūras centrā.
Jubilejas koncertā ikviens tiks laipni gaidīts uz muzikālā kuģa “Signāls” klāja. Kuģis savu pirmo kruīza reisu veica pirms 60 gadiem. Šajā laikā daudz piedzīvots – peldēts gan mierīgos ūdeņos, gan pārdzīvotas stipras vētras. Pirmo kuģa kapteini Anatoliju Stepanovu nomainījuši citi kapteiņi, taču “Signāls” vienmēr noturējis savu ritmu un spēlējis tālāk. Tikpat mainīgi kā jūras ūdeņi būs arī jubilejas koncertam izvēlētie skaņdarbi – gan brāzmaini, gan rāmi un mierīgi – no Johana Štrausa “Radecka maršam” un Gunāra Ordelovska “Valmierieši nāk” līdz “Hallelujah”.

Ieeja: 6-8 EUR, ar Valmieras kultūras karti 1 EUR atlaide.

JDK "Sadancis" koncerts "Atplaukt dejā". Īpašais viesis - Ance Krauze
2025-05-03 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
Jauniešu deju kolektīvs (JDK) “Sadancis” ielūdz uz koncertu “Atplaukt dejā” 3.maijā plkst.17.00 Valmieras Kultūras centrā. Koncerta īpašais viesis – Ance Krauze.
Koncertā piedalīsies:
JDK “Sadancis”
JDK “Buki”
TDA “Gauja”
TDA “Gatve”
TDA “Ogre”
TDK “Pārgaujas delveri”
TDA “Rotaļa”
Ieeja: 10-12 EUR, biļetes var iegādāties “Biļešu Paradīzē”. Ar Valmieras kultūras karti 1 EUR atlaide.

Radošās darbnīcas un erudīcijas spēle ģimenēm
2025-05-04 10:00 - 15:00 | Valmieras Kultūras centrs, Rīgas iela 10, Valmiera, Latvija
Valmieras Kultūras centrs aicina 4. maiju pavadīt ģimenes lokā un nodoties kā radošām, tā erudītām aktivitātēm.
No plkst. 10.00 līdz plkst. 13.00 Valmieras Kultūras centra Mazajā zālē (1.stāvs, ieeja no Rīgas ielas puses) notiks radošās darbnīcas, kas piemērotas bērniem no 3 gadu vecuma. Dalība radošajās darbnīcās bez maksas.

Savukārt plkst. 13.00 Valmieras Kultūras centra Lielajā zālē norisināsies erudīcijas spēle ģimenēm sadarbībā ar “Zini! Mini! Uzzini!” komandu.

Spēles nosacījumi:Komandā var būt ne vairāk kā pieci cilvēki;Komandas sastāvā jābūt vismaz vienam bērnam (līdz 18 g.v.);Komanda ir veidota no ģimenes, radu loka.Dalības maksa: 25 EUR (komandai).

Uzzini vairāk un piesakies: https://docs.google.com/forms/d/e/1FAIpQLSdeX5pbEQjphapljUBJ3xEGAjMbmjlDPD05SyWLu-T62xrYJw/viewform
